Metodické usmernenie
k postupu účtovania na osobitnom účte

	Metodické usmernenie sa vydáva pre účtovné jednotky definované v § 2 zákona č. 328/2002 Z. z. o sociálnom zabezpečení policajtov a vojakov (ďalej len „Zákon“), ktoré vedú účtovníctvo v zmysle zákona č. 431/2002 Z. z. o účtovníctve v znení neskorších predpisov a na základe Opatrenia MF SR č. 16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov (ďalej len „Opatrenie“). 
	Príjmy a výdavky osobitného účtu uvedené v zmysle §§ 94 a 95 Zákona sa účtujú ako prírastok alebo úbytok peňažných prostriedkov na syntetickom účte 221 – Bankové účty, pričom vytvorenie príslušných analytických účtov vyplýva z existencie bankových účtov a z potrieb účtovnej jednotky.

Na osobitnom účte sa účtujú nasledovné účtovné prípady :

-	predpísané poistné na základe výkazov poistného sa účtuje ako pohľadávka a v prospech príslušného účtu výnosov,
-	úhrada poistného sa účtuje ako zníženie pohľadávky,
-	priznaná dávka vyplácaná za obdobie kratšie ako jeden rok sa účtuje v prospech príslušného účtu záväzkov a na ťarchu príslušného účtu nákladov,
-	priznanú dávku na obdobie dlhšie ako jeden rok je potrebné rozlíšiť z časového hľadiska; krátkodobá časť dávky (do konca účtovného obdobia) sa účtuje ako je uvedené v predchádzajúcom odseku; dlhodobá časť dávky sa účtuje ako rezerva zistená pomocou metód a techník poistnej matematiky; zásady pre tvorbu a použitie rezervy upravuje 
§ 14 Opatrenia,
-	vyplácanie dávok sa účtuje ako zníženie záväzku.

	V zmysle § 94 ods. 3 Zákona sa na úhradu rozdielov medzi príjmami osobitného účtu a výdavkami osobitného účtu poskytnú príspevky z rozpočtu účtovnej jednotky. Keďže vybrané poistné nie je majetkom účtovnej jednotky a záväzok vyplatiť poistencom dávky je záväzkom štátu, bude sa účtovať pohľadávka voči štátu v takej výške, aby v súvislosti s výnosmi z poistného a nákladmi na súčasné a budúce vyplácanie dávok nevznikol výsledok hospodárenia.
	Poskytovanie finančných prostriedkov účelovo určených na výplatu dávok, ktoré uhrádza štát, upravuje 
§ 94 ods.1 písm. c) Zákona. Ide o tzv. nesystémové dávky, ktoré sú financované zo štátneho rozpočtu. Finančné prostriedky na úhradu nákladov na štátne dávky sa poukazujú prostredníctvom rozpočtovej kapitoly Ministerstva práce, sociálnych vecí a rodiny Slovenskej republiky (ďalej len „MPSVR SR“). MPSVR SR poukazuje finančné prostriedky na osobitné účty účtovných jednotiek na základe „zmluvy o poukazovaní rozpočtových prostriedkov na úhradu nákladov na štátne dávky a o ich zúčtovaní“.

Príklad účtovania na osobitnom účte Ministerstva vnútra SR

Popis účtovného prípadu	Predkontácia
Účet 221	Predkontácia
Účet 225 	
Čerpanie rozpočtových finančných prostriedkov z rozpočtu MV SR na pokrytie rozdielu medzi príjmami a výdavkami		548/225
352/681	
Čerpanie rozpočtových finančných prostriedkov z rozpočtu MV SR na úhradu rekreácií občianskym zamestnancom (§ 69 ods.9 písm. a) Zákona)		518/321
321/225
352/681	
Čerpanie rozpočtových finančných prostriedkov z rozpočtu MV SR na úhradu poštových služieb		518/225
352/681	
Príjem finančných prostriedkov z rozpočtu MV SR na mimorozpočtový osobitný účet	221/648		
Príjem finančných prostriedkov na úhradu dávok poskytovaných štátom – MPSVR SR 
(§ 94 ods.1 písm. c) Zákona)	221/359		
Úhrada štátnych dávok – príspevok z MPSVR SR (§ 94 ods.1 písm. c) Zákona)	548/379
379/221
359/681		
Príjem prostriedkov z ostatných rozpočtových organizácii v rámci kapitoly ( § 94 ods. 1 písm. a) a b) Zákona)	378/648
221/378		
Príjem prostriedkov z poistného na sociálne zabezpečenie za vlastných zamestnancov MV SR	378/648
221/378	524/336
331/336
336/225	
Úhrada nemocenského	524/379
379/221		
Úhrada výsluhových dôchodkov a príspevkov – dlhodobá časť dávky 	548/379
379/221
459/652		
Úhrada odchodného a úmrtného a úrazové zabezpečenie	548/379
379/221		
Úhrada dane z výsluhových príspevkov a odchodného	379/342
221/342		
Úhrada rekreácií a kúpeľnej starostlivosti - faktúra	518/321
321/221		
Úhrada ostatných dávok (zdravotné výkony, cestovné, pohrebné, poštovné)	548/379
379/221